Το «Halo» ανακατευθύνει εδώ. Για την σειρά βιντεοπαιχνιδιών, δείτε: Halo (αποσαφήνιση).
Το ***Halo*** είναι σειρά βιντεοπαιχνιδιών επιστημονικής φαντασίας. Είναι δημιούργημα της Bungie, ανήκει και εκδίδεται από τη Microsoft Games Studios. Η σειρά περιλαμβάνει τα παιχνίδια *Halo: Combat Evolved*, *Halo 2*, *Halo 3*, *Halo 3: ODST*, *Halo Wars*, *Halo Reach*, *Halo CE Anniversary*, *Halo 4*, ενώ στις 27 Δεκεμβρίου του 2015 κυκλοφόρησε το *Halo 5: Guardians* για το Xbox One.

Κυρίως τριλογία
---------------

Η κυρίως τριλογία της σειράς αποτελείται από τα *Halo: Combat Evolved*, *Halo 2* και *Halo 3*.

### *Halo: Combat Evolved*

Το *Halo: Combat Evolved* είναι το πρώτο επιτυχημένο βιντεοπαιχνίδι βολών πρώτου προσώπου της σειράς Halo των Bungie Studios που κυκλοφόρησε 15 Νοεμβρίου 2001 στο λανσάρισμα της κονσόλας Xbox στην Αμερική.

To Halo διαδραματίζεται στο έτος 2552, όπου η ανθρωπότητα βρίσκεται σε πόλεμο με μία εξωγήινη φυλή, τους Covenant. Αυτοί ξεκίνησαν έναν αιματηρό πόλεμο ενάντια στην ανθρωπότητα καθώς πίστευαν ότι ήταν μια αίρεση ενάντια στα θρησκευτικά τους πιστεύω. Οι Covenant είναι μια φανταστική θρησκευτική συμμαχία πολλών εξωγήινων φυλών η οποία έλεγχε έναν μεγάλο αριθμό από πλανητικά συστήματα σε όλο τον γαλαξία. Μετά από πολλά χρόνια μάχης, οι άνθρωποι κατάφεραν να σταματήσουν τον πόλεμο αυτόν με το να σκοτώσουν τον θρησκευτικό τους ηγέτη και να συμμαχήσουν με ένα από τα εξωγήινα είδη, τους Elites. Η ιστορία αρχίζει στο διαστημόπλοιο Pillar of Autumn, στο οποίο βρίσκεται ο τελευταίος μίας σειράς βιονικών στρατιωτών, ο Master Chief ή αλλιώς ο John-117. Προηγήθηκε μία τεράστια επίθεση στον πλανήτη Reach, ο οποίος ανήκει στην ανθρωπότητα και ένα από τα πλοία που κατάφεραν να φύγουν ήταν το Pillar of Autumn. Το διαστημόπλοιο βρίσκει στην πορεία του ένα περίεργο πλανήτη σε σχήμα δαχτυλιδιού και αμέσως δέχεται επίθεση.

Το *Halo: Combat Evolved*, όπως λένε οι κριτικοί, έσωσε το Xbox από μία σίγουρη αποτυχία. Το ίδιο το παιχνίδι χαρακτηρίστηκε ως επαναστατικό για τον πρωτοποριακό τρόπο μάχης και για την ισορροπία που διέπει το gameplay και σημείωσε πωλήσεις εκατομμυρίων. Ως τον Σεπτέμβριο του 2007, το Halo έχει πουλήσει 6 εκατομμύρια κομμάτια.

#### Ανάπτυξη

Το πρώτο επίσημο στιγμιότυπο του *Halo: Combat Evolved*.
Στις 21 Ιουλίου 1999, κατά τη διάρκεια του Macworld Conference & Expo, ο Steve Jobs ανακοίνωσε ότι το *Halo* θα κυκλοφορούσε για το Mac OS και για τα Windows ταυτόχρονα. Πριν από αυτή τη δημόσια ανακοίνωση, οι δημοσιογράφοι της βιομηχανίας παιχνιδιών υπό μια συμφωνία εχεμύθειας είχαν δει πρώτοι το παιχνίδι σε μια κατ' ιδίαν επίδειξη κατά τη διάρκεια της E3 1999, και φέρεται ότι εντυπωσιάστηκαν. Η Bungie Studios αργότερα δήλωσε μια ακόμα προγενέστερη αναπτυσσόμενη έκδοση του παιχνιδιού επικεντρωμένη σε στρατηγική πραγματικού χρόνου και ήταν «βασικά το *Myth* σε ένα σύμπαν επιστημονικής φαντασίας».

Στην E3 2000, το πρώτο trailer του *Halo* έτυχε καλής υποδοχής. Η έκδοση που εμφανίστηκε εκεί διέφερε σημαντικά από αυτήν που είχε επιδειχθεί προηγουμένως, σηματοδοτώντας την πρώτη μεγάλη αναμόρφωση στην ανάπτυξη του παιχνιδιού. Σε αυτό το σημείο, το *Halo* ήταν ένα παιχνίδι δράση τρίτου προσώπου, στο οποίο ένα μεταφορικό διαστημόπλοιο προσγειώνεται αναγκαστικά σε ένα μυστηριώδη δακτυλιοειδή κόσμο ο οποίος βρίσκεται σε τροχιά γύρω από ένα άστρο. Πρώιμες εκδοχές των εξωγήινων Covenant εμφανίζονται σε μεγάλους αριθμούς και συλούν οτιδήποτε μπορούν, και πόλεμος ξεσπάει μεταξύ αυτών και των ανθρώπων. Ανίκανοι να αντιπαραβληθούν στην τεχνολογικά ανώτερη εξωγήινη φυλή, οι άνθρωποι στον δακτυλιοειδή κόσμο καταφεύγουν στον ανταρτοπόλεμο. Αυτήν την έκδοση του παιχνιδιού χαρακτήριζε πανίδα συγκεκριμένη του παιχνιδιού, η οποία αργότερα εγκαταλείφθηκε εξαιτίας δυσκολιών σχεδιασμού και την «μείωση των πλασμάτων από την έκπληξη, το δράμα και την επίδραση της Πλημμύρας.»

Όπως οι φήμες είχαν προβλέψει, η Microsoft ανακοίνωσε στις 19 Ιουνίου 2000 ότι είχε αποκτήσει την Bungie Studios. Το *Halo* έγινε ένα αποκλειστικό παιχνίδι για την παιχνιδομηχανή Xbox της Microsoft, και η Bungie Studios ξανάγραψε την μηχανή του παιχνιδιού, αλλάζοντας σημαντικά το παρουσιαστικό του και μετατρέποντάς το σε ένα παιχνίδι βολών πρώτου προσώπου. Αρχικά ένα στοιχείο κλειδί, το online multiplayer μέρος του παιχνιδιού εγκαταλείφθηκε επειδή το Xbox Live δεν θα είχε ολοκληρωθεί την στιγμή κυκλοφορίας του *Halo*. Ενώ μια παικτή επίδειξη του παιχνιδιού στην Gamestock 2001 έτυχε καλής υποδοχής, οι κριτικοί είχαν ανάμεικτες αντιδράσεις στην παρουσίαση του στην E3 2001. Το παιχνίδι κυκλοφόρησε στην Βόρεια Αμερική ταυτόχρονα με το Xbox, στις 15 Νοεμβρίου 2001.

Στις 12 Ιουλίου 2002, ένα port του *Halo* για Windows ανακοινώθηκε ότι ήταν υπό ανάπτυξη από την Gearbox Software. Η επίδειξή του στην E3 2003 έτυχε θετικής υποδοχής από κάποιους κριτικούς, με σκεπτικισμό από άλλους. Κυκλοφόρησε στις 30 Σεπτεμβρίου 2003, και περιλάμβανε υποστήριξη για online multiplayer παιχνίδι και χαρακτηριζόταν από αιχμηρότερα γραφικά, αλλά είχε ζητήματα συμβατότητας τα οποία προκαλούσαν κακή απόδοση. Το *Halo* αργότερα κυκλοφόρησε για Mac OS X στις 11 Δεκεμβρίου 2003. Στις 4 Δεκεμβρίου 2007, το παιχνίδι έγινε διαθέσιμο για το Xbox 360 μέσω λήψης από το Xbox Live Marketplace για 1200 Microsoft Points.

### *Halo 2*

Το *Halo 2* κυκλοφόρησε στις 9 Νοεμβρίου 2004 στην Αμερική και σημείωσε τεράστια εμπορική επιτυχία, αφού πούλησε 2,4 εκατομμύρια κομμάτια σε δύο μέρες, έμεινε κορυφαίος τίτλος στο Xbox Live μέχρι να κυκλοφορήσει το Gears of War το τέλος του 2006, ενώ έλαβε και άριστες κριτικές από τον ειδικό τύπο. Ακολουθεί τα γεγονότα αμέσως μετά από το Halo, με την Γη να δέχεται επίθεση από τους Covenant και την πλοκή να εξελίσσεται περαιτέρω. Το Halo 2 κυκλοφορεί για PC από τις 29 Μαΐου 2007, είναι συμβατό μόνο με Windows Vista ενώ υπάρχει και ανεπίσημη μέθοδος για να τρέξει σε Windows XP. Το Halo 2 κατείχε το ρεκόρ πωλήσεων με 125 εκατομμύρια δολάρια τις πρώτες δύο μέρες κυκλοφορίας του. Ως τον Νοέμβριο του 2007, το Halo 2 στο Xbox είχε πουλήσει 7 εκατομμύρια κομμάτια.

### *Halo 3*

Στις 9 Μαΐου 2006, στην έκθεση Ε3, ανακοινώθηκε το *Halo 3*, η τρίτη συνέχεια της σειράς. Σύμφωνα με την Bungie, το παιχνίδι είναι το τελευταίο αυτής της ιστορίας αλλά όχι και το τελευταίο Halo. Διαδραματίζεται κυρίως στην υποδουλωμένη από τους Covenant Γη, και έχει ως κεντρικό άξονα την ανακάλυψη της Ark, ενός συστήματος που θα μπορεί να πυροδοτήσει τα Halo.
Το Halo 3 κυκλοφόρησε στις 25 Σεπτεμβρίου 2007 στην Αμερική και στις 26 Σεπτεμβρίου στην Ευρώπη. Συνολικά σε 37 χώρες και σε 17 γλώσσες. Κυκλοφορεί σε τρεις διαφορετικές εκδόσεις.

1. Την Standard Edition, που περιλαμβάνει τον δίσκο του παιχνιδιού και το εγχειρίδιο χρήσης.
2. Την Limited Edition, που περιλαμβάνει τον δίσκο του παιχνιδιού, το εγχειρίδιο χρήσης, έναν έξτρα δίσκο με βίντεο, ένα επιπλέον βιβλίο και μεταλλική θήκη.
3. Την Legendary Edition, που περιλαμβάνει τον δίσκο του παιχνιδιού, το εγχειρίδιο χρήσης, έναν έξτρα δίσκο με βίντεο, ένα επιπλέον βιβλίο, το κράνος του Master Chief σε μικρογραφία και μεταλλική θήκη.

Από την πρώτη ημέρα κυκλοφορίας του κατέρριψε το ρεκόρ πωλήσεων που κατείχε το Halo 2 με 170 εκατομμύρια δολάρια πωλήσεις. Επιπλέον 1,7 εκατομμύρια παιχνίδια προπωλήθηκαν στις ΗΠΑ, ενώ 1 εκατομμύριο χρήστες το έπαιξαν στο Xbox Live επίσης στις ΗΠΑ, στις πρώτες 20 ώρες της κυκλοφορίας του καταφέρνοντας την 25η Σεπτεμβρίου να είναι η πιο δραστήρια μέρα για την εν λόγω υπηρεσία. Μέχρι τις αρχές του 2008, το Halo 3 είχε πουλήσει 8 εκατομμύρια κομμάτια.

Άλλα παιχνίδια
--------------

Τα υπόλοιπα παιχνίδια της σειράς είναι τα *Halo Wars*, *Halo 3: ODST* και το *Halo: Reach*.

### *Halo Wars*

Το *Halo Wars* είναι βιντεοπαιχνίδι στρατηγικής πραγματικού χρόνου που παρουσιάστηκε στην X06 και αναπτύχθηκε από την Ensemble Studios. Στην E3 2007 παρουσιάστηκε ένα τρέιλερ με gameplay από το παιχνίδι και παρουσίαζε μάχες με Warthog και εξωγήινα Scarab. Το παιχνίδι κυκλοφόρησε στην Ιαπωνία και την Αυστραλία στις 26 Φεβρουαρίου 2009, στις περιοχές με το σύστημα PAL στις 27 Φεβρουαρίου και στην Βόρεια Αμερική στις 3 Μαρτίου.

### *Halo 3: ODST*

Το *Halo 3: ODST* (αρχικά *Halo 3: Recon*) είναι βιντεοπαιχνίδι βολών πρώτου προσώπου που αναπτύχθηκε από την Bungie και εκδόθηκε από την Microsoft. Κυκλοφόρησε για το Xbox 360 στις 22 Σεπτεμβρίου 2009. Το παιχνίδι ακολουθεί μια ομάδα από ODSTs, οι οποίοι προσγειώνονται ανώμαλα στην ερημωμένη και μισοκατεστραμένη πόλη της Νέας Μομπάσας, Κένυα. Μετά από ώρες, η ομάδα ξαναενώνεται και δραπετεύει από την πόλη ενώ οι Covenant την καταστρέφουν με όπλα πλάσμα από τα πλοία τους.

### *Halo: Reach*

Το *Halo: Reach* είναι βιντεοπαιχνίδι βολών πρώτου προσώπου για το Xbox 360. Κυκλοφόρησε παγκοσμίως στις 14 Σεπτεμβρίου, 2010. Η παγκόσμια πρεμιέρα του έγινε στις 12 Δεκεμβρίου 2009 στα Spike Video Game Awards. Επίσης, είναι το τελευταίο Halo της Bungie. Τα γραφικά του παιχνιδιού έχουν δραματικά αλλάξει, με πολλές λεπτομέρειες.

Παραπομπές
----------

1. 1 2  Lopez, Vincent (21 Ιουλίου 1999). «Heavenly Halo Announced from Bungie». IGN. Ανακτήθηκε στις 31 Αυγούστου 2006.
2. 1 2  Morris, Daniel. Your first look at... Halo (πλήρες κείμενο). *PC Gamer* τεύχος Οκτωβρίου 1999, σελ. 40.
3. ↑  «Inside Bungie: History». Bungie.net. Αρχειοθετήθηκε από το πρωτότυπο στις 2 Μαΐου 2006. Ανακτήθηκε στις 19 Ιουνίου 2006.
4. ↑  Heaslip, Stephen (15 Ιουνίου 2000). «Blue's News Best of E3 2000». Blue's News. Ανακτήθηκε στις 5 Σεπτεμβρίου 2006.
5. ↑  «Frequently Asked Questions about *Halo*: Media». Halo.Bungie.Org. Αρχειοθετήθηκε από το πρωτότυπο στις 9 Νοεμβρίου 2001. Ανακτήθηκε στις 7 Σεπτεμβρίου 2006.
6. ↑  Hiatt, Jesse (November 1999). Games That Will Change Gaming (scans). *Computer Gaming World*. Retrieved on 31 Αυγούστου 2006
7. ↑  «One Million Years B.X. (Before Xbox)». Bungie.net. Αρχειοθετήθηκε από το πρωτότυπο στις 10 Φεβρουαρίου 2006. Ανακτήθηκε στις 7 Σεπτεμβρίου 2006.
8. ↑  «Rumors, Rumors Everywhere, but None to Drink». IGN. 15 Ιουνίου 2000. Ανακτήθηκε στις 7 Σεπτεμβρίου 2006.
9. ↑  «Microsoft to Acquire Bungie Software». Microsoft. 19 Ιουνίου 2000. Ανακτήθηκε στις 22 Αυγούστου 2006.
10. ↑  Weir, Dale (14 Απριλίου 2001). «*Halo* (Xbox) Preview». Gamecritics.com. Αρχειοθετήθηκε από το πρωτότυπο στις 29 Οκτωβρίου 2006. Ανακτήθηκε στις 5 Σεπτεμβρίου 2006.
11. ↑  Lopez, Vincent (2001). «Playable *Halo* at GameStock». IGN. Αρχειοθετήθηκε από το πρωτότυπο στις 20 Φεβρουαρίου 2009. Ανακτήθηκε στις 5 Σεπτεμβρίου 2006.  Unknown parameter `|month=` ignored (βοήθεια)
12. ↑  Toyama, Kevin. Holy *Halo* (scans). *Next Generation Magazine* τεύχος Μαΐου 2001, σελ. 1.
13. ↑  Wojnarowicz, Jakub / Colayco, Bob (18 Μαΐου 2001). «2001 E3 Part 1». FiringSquad. Αρχειοθετήθηκε από το πρωτότυπο στις 16 Οκτωβρίου 2006. Ανακτήθηκε στις 5 Σεπτεμβρίου 2006. CS1 maint: Πολλαπλές ονομασίες: authors list (link)
14. ↑  A World Apart (scans). *GamePro* τεύχος Μαΐου 1999, σελ. 42.
15. ↑  «*Halo: Combat Evolved* στο Metacritic». Αρχειοθετήθηκε από το πρωτότυπο στις 15 Ιουνίου 2010. Ανακτήθηκε στις 27 Φεβρουαρίου 2010.
16. ↑  «*Halo* Officially Official for the PC!». IGN. 12 Ιουλίου 2001. Αρχειοθετήθηκε από το πρωτότυπο στις 13 Ιουνίου 2011. Ανακτήθηκε στις 20 Σεπτεμβρίου 2006.
17. ↑  Accardo, Sal (13 Μαΐου 2003). «*Halo* (PC): The Very First Look». GameSpy. Αρχειοθετήθηκε από το πρωτότυπο στις 21 Ιουνίου 2011. Ανακτήθηκε στις 20 Σεπτεμβρίου 2006.
18. ↑  Parker, Sam (15 Μαΐου 2003). «*Halo* PC Hands-On». GameSpot. Αρχειοθετήθηκε από το πρωτότυπο στις 6 Μαρτίου 2009. Ανακτήθηκε στις 20 Σεπτεμβρίου 2006.
19. ↑  Sulic, Ivan (16 Μαΐου 2003). «E3 2003: *Halo* Hands-On». IGN. Αρχειοθετήθηκε από το πρωτότυπο στις 8 Απριλίου 2009. Ανακτήθηκε στις 20 Σεπτεμβρίου 2006.
20. ↑  «*Halo: Combat Evolved* PC version on Metacritic». Ανακτήθηκε στις 22 Αυγούστου 2006.
21. ↑  Butts, Steve (27 Σεπτεμβρίου 2003). «*Halo: Combat Evolved* for PC review at IGN». IGN. Αρχειοθετήθηκε από το πρωτότυπο στις 8 Νοεμβρίου 2006. Ανακτήθηκε στις 7 Σεπτεμβρίου 2006.
22. ↑  Kasavin, Greg (29 Σεπτεμβρίου 2003). «*Halo: Combat Evolved* for PC Review». GameSpot. Αρχειοθετήθηκε από το πρωτότυπο στις 3 Ιουνίου 2011. Ανακτήθηκε στις 7 Σεπτεμβρίου 2006.
23. ↑  «*Halo: Combat Evolved* Mac version at GameSpot». Αρχειοθετήθηκε από το πρωτότυπο στις 20 Οκτωβρίου 2006. Ανακτήθηκε στις 22 Αυγούστου 2006.
24. ↑  Purchese, Rob (13 Νοεμβρίου 2007). «Autumn 360 update dated». Eurogamer. Αρχειοθετήθηκε από το πρωτότυπο στις 30 Ιουνίου 2012. Ανακτήθηκε στις 15 Νοεμβρίου 2007.

Εξωτερικοί σύνδεσμοι
--------------------

* Επίσημος ιστότοπος
* *Halo* Αρχειοθετήθηκε 2016-10-14 στο Wayback Machine. at Bungie.net
* Halopedia – an external wiki